CELEX: 32016D0575
Language: bg
Date: 2016-03-29 00:00:00
Title: Решение за изпълнение (ЕС) 2016/575 на Комисията от 29 март 2016 година за удължаване на валидността на Решение 2006/502/ЕО относно изискването към държавите членки да приемат мерки, за да гарантират, че на пазара се пускат единствено запалки, които са обезопасени спрямо деца, и да забранят пускането на пазара на запалки с нестандартен дизайн (нотифицирано под номер C(2016) 1702) (Текст от значение за ЕИП)

14.4.2016   
            
            
               BG
            
            
               Официален вестник на Европейския съюз
            
            
               L 98/4
            
         РЕШЕНИЕ ЗА ИЗПЪЛНЕНИЕ (ЕС) 2016/575 НА КОМИСИЯТА
   от 29 март 2016 година
   за удължаване на валидността на Решение 2006/502/ЕО относно изискването към държавите членки да приемат мерки, за да гарантират, че на пазара се пускат единствено запалки, които са обезопасени спрямо деца, и да забранят пускането на пазара на запалки с нестандартен дизайн
   
      
         (нотифицирано под номер C(2016) 1702)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2001/95/ЕО на Европейския парламент и на Съвета от 3 декември 2001 г. относно общата безопасност на продуктите (1), и по-специално член 13 от нея,
   като има предвид, че:
   
               (1)
            
            
               С Решение 2006/502/ЕО на Комисията (2) от държавите членки се изисква да приемат мерки, за да гарантират, че на пазара се пускат единствено запалки, които са обезопасени спрямо деца, и да забранят пускането на пазара на запалки с нестандартен дизайн.
            
         
               (2)
            
            
               Решение 2006/502/ЕО бе прието в съответствие с разпоредбите на член 13 от Директива 2001/95/ЕО, с които валидността на подобни решения се ограничава до срок от най-много една година, но се допуска удължаването ѝ за допълнителни срокове, които не може да надвишават една година.
            
         
               (3)
            
            
               Валидността на Решение 2006/502/ЕО беше удължавана неколкократно за срок от една година със (в хронологичен ред): Решение 2007/231/ЕО на Комисията (3) — до 11 май 2008 г., Решение 2008/322/ЕО на Комисията (4) — до 11 май 2009 г., Решение 2009/298/ЕО на Комисията (5) — до 11 май 2010 г., Решение 2010/157/ЕС на Комисията (6) — до 11 май 2011 г., Решение 2011/176/ЕС на Комисията (7) — до 11 май 2012 г., Решение за изпълнение 2012/53/ЕС на Комисията (8) — до 11 май 2013 г., Решение за изпълнение 2013/113/ЕС на Комисията (9) — до 11 май 2014 г., Решение за изпълнение 2014/61/ЕС на Комисията (10) — до 11 май 2015 г. и Решение за изпълнение (ЕС) 2015/249 на Комисията (11) — до 11 май 2016 г.
            
         
               (4)
            
            
               На пазара все още се пускат запалки, които не са обезопасени спрямо деца. Засилването на дейностите по надзор на пазара следва да намали още повече броя на такива продукти на пазара.
            
         
               (5)
            
            
               Тъй като липсват други задоволителни мерки по отношение на безопасността на запалките спрямо деца е необходимо валидността на Решение 2006/502/ЕО да се удължи за още 12 месеца.
            
         
               (6)
            
            
               Поради това Решение 2006/502/ЕО следва да бъде съответно изменено.
            
         
               (7)
            
            
               Мерките, предвидени в настоящото решение, са в съответствие със становището на комитета, създаден с Директива 2001/95/ЕО,
            
         ПРИЕ НАСТОЯЩОТО РЕШЕНИЕ:
   Член 1
   Член 6, параграф 2 от Решение 2006/502/ЕО се заменя със следното:
   
      „2.   Настоящото решение се прилага до 11 май 2017 г.“
   
   Член 2
   Държавите членки вземат необходимите мерки, за да се съобразят с настоящото решение, най-късно до 11 май 2016 г. и публикуват подробности за тези мерки. Държавите членки уведомяват незабавно Комисията за взетите мерки.
   Член 3
   Адресати на настоящото решение са държавите членки.
   
      Съставено в Брюксел на 29 март 2016 година.
      
         
            За Комисията
         
         Věra JOUROVÁ
         
            Член на Комисията
         
      
   
   
      (1)  ОВ L 11, 15.1.2002 г., стр. 4.
   
      (2)  Решение 2006/502/ЕО на Комисията от 11 май 2006 г. относно изискването към държавите членки да приемат мерки, за да гарантират, че на пазара се пускат единствено запалки, които са обезопасени спрямо деца, и да забранят пускането на пазара на запалки с нестандартен дизайн (ОВ L 198, 20.7.2006 г., стр. 41).
   
      (3)  Решение 2007/231/ЕО на Комисията от 12 април 2007 г. за изменение на Решение 2006/502/ЕО относно изискването към държавите членки да приемат мерки, за да гарантират, че на пазара се пускат единствено запалки, които са обезопасени спрямо деца, и да забранят пускането на пазара на запалки с нестандартен дизайн (ОВ L 99, 14.4.2007 г., стр. 16).
   
      (4)  Решение 2008/322/ЕО на Комисията от 18 април 2008 г. за продължаване на валидността на Решение 2006/502/ЕО относно изискването към държавите членки да приемат мерки, за да гарантират, че на пазара се пускат единствено запалки, които са обезопасени спрямо деца, и да забранят пускането на пазара на запалки с нестандартен дизайн (ОВ L 109, 19.4.2008 г., стр. 40).
   
      (5)  Решение 2009/298/ЕО на Комисията от 26 март 2009 г. за удължаване на валидността на Решение 2006/502/ЕО относно изискването към държавите членки да приемат мерки, за да гарантират, че на пазара се пускат единствено запалки, които са обезопасени спрямо деца, и да забранят пускането на пазара на запалки с нестандартен дизайн (ОВ L 81, 27.3.2009 г., стр. 23).
   
      (6)  Решение 2010/157/ЕС на Комисията от 12 март 2010 г. за продължаване на валидността на Решение 2006/502/ЕО относно изискването към държавите членки да приемат мерки, за да гарантират, че на пазара се пускат единствено запалки, които са обезопасени спрямо деца, и да забранят пускането на пазара на запалки с нестандартен дизайн (ОВ L 67, 17.3.2010 г., стр. 9).
   
      (7)  Решение 2011/176/ЕС на Комисията от 21 март 2011 г. за продължаване на валидността на Решение 2006/502/ЕО относно изискването към държавите членки да приемат мерки, за да гарантират, че на пазара се пускат единствено запалки, които са обезопасени спрямо деца, и да забранят пускането на пазара на запалки с нестандартен дизайн (ОВ L 76, 22.3.2011 г., стр. 99).
   
      (8)  Решение за изпълнение 2012/53/ЕС на Комисията от 27 януари 2012 г. за продължаване на валидността на Решение 2006/502/ЕО относно изискването към държавите членки да приемат мерки, за да гарантират, че на пазара се пускат единствено запалки, които са обезопасени спрямо деца, и да забранят пускането на пазара на запалки с нестандартен дизайн (ОВ L 27, 31.1.2012 г., стр. 24).
   
      (9)  Решение за изпълнение 2013/113/ЕС на Комисията от 1 март 2013 г. за продължаване на валидността на Решение 2006/502/ЕО относно изискването към държавите членки да приемат мерки, за да гарантират, че на пазара се пускат единствено запалки, които са обезопасени спрямо деца, и да забранят пускането на пазара на запалки с нестандартен дизайн (ОВ L 61, 5.3.2013 г., стр. 11).
   
      (10)  Решение за изпълнение 2014/61/ЕС на Комисията от 5 февруари 2014 г. за продължаване на валидността на Решение 2006/502/ЕО относно изискването към държавите членки да приемат мерки, за да гарантират, че на пазара се пускат единствено запалки, които са обезопасени спрямо деца, и да забранят пускането на пазара на запалки с нестандартен дизайн (ОВ L 38, 7.2.2014 г., стр. 43).
   
      (11)  Решение за изпълнение (ЕС) 2015/249 на Комисията от 10 февруари 2015 г. за продължаване на валидността на Решение 2006/502/ЕО относно изискването към държавите членки да приемат мерки, за да гарантират, че на пазара се пускат единствено запалки, които са обезопасени спрямо деца, и да забранят пускането на пазара на запалки с нестандартен дизайн (ОВ L 41, 17.2.2015 г., стр. 41).